CELEX: 62009CN0430
Language: ro
Date: 2009-11-02 00:00:00
Title: Cauza C-430/09: Cerere de pronunțare a unei hotărâri preliminare introdusă de Hoge Raad der Nederlanden la 2 noiembrie 2009 — Euro Tyre Holding BV/Staatssecretaris van Financiën

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/23
            
         Cerere de pronunțare a unei hotărâri preliminare introdusă de Hoge Raad der Nederlanden la 2 noiembrie 2009 — Euro Tyre Holding BV/Staatssecretaris van Financiën
   (Cauza C-430/09)
   2010/C 24/42
   Limba de procedură: olandeza
   
      Instanța de trimitere
   
   Hoge Raad der Nederlanden
   
      Părțile din acțiunea principală
   
   
      Reclamantă: Euro Tyre Holding BV
   
      Pârât: Staatssecretaris van Financiën
   
      Întrebarea preliminară
   
   În lumina articolului 28c partea A enunțul introductiv și litera (a) din A șasea directivă (1) coroborat cu articolul 8 alineatul (1) literele (a) și (b), cu articolul 28a alineatul (1) litera (a) primul paragraf și cu articolul 28b partea A litera (a) primul paragraf din A șasea directivă, în situația în care au fost efectuate două livrări succesive ale acelorași bunuri între contribuabili care acționează ca atare, astfel încât se realizează o expediție sau un transport intracomunitar unic, cum se poate stabili cărei livrări trebuie să îi corespundă transportul intracomunitar atunci când transportul este efectuat de persoana sau pe seama persoanei care acționează atât în calitate de cumpărător, în cadrul primei livrări, cât și în calitate de vânzător, în cadrul celei de a doua livrări?
   
      (1)  A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun de taxă pe valoarea adăugată: baza unitară de evaluare (JO L 145, p. 1).